stanford-oval/wikipedia huggingface dataset:
שמגר בן ענת
מקור שמו

שמו של שמגר בן-ענת אינו נשמע כשם עברי. הסיבה לכך היא אזכור האלה הכנענית הלוחמת ענת כחלק משמו. זאת ועוד, השם שמגר הוא שם יחידאי במקרא. יתר על-כן, יש המוצאים תימוכין לכך ששמגר בן-ענת לא היה מבני ישראל, בכך ששמו מוזכר לצדה של יעל אשת חבר הקיני, אשר גם היא לא הייתה מבני ישראל.
ההסברים למקור שמו של שמגר בן-ענת הם רבים, ובהם ניתן למצוא את ההסברים להלן:
יש המנסים לזהות את שמגר בן-ענת עם סרן סורי בשם "בן-ענת", אשר רעמסס השני גמל לו על שירותו המסור בכך שהשיא את בתו לאחד מבניו. עם זאת, טענה זו איננה מחזיקה אל מול התיארוך המקובל של התחלת האיום הפלישתי על ארץ כנען וסביבותיה.
יש חוקרים הרואים בשם משפחתו של שמגר נגזרת של שם עירו: (בית) ענת, אשר משערים כי התקיימה בזמן תקופת השופטים בגליל.
תאוריות אחרות גורסות כי מקור השם "שמגר" איננו שמי כלל:
על פי האטימולוגיה של השפה המצרית, יש הקובעים כי שמגר הוא למעשה הרכב של התעתיק העברי של המונח המצרי המקביל לנווד, זר או קבצן (s’m3). התעתיק למילה העברית הוא גר.
תאוריה נוספת היא כי שמו של שמגר בן-ענת הוא למעשה תעתיק של השם החורי Simgiari, הידוע מתעודות נוזי. שם זה מורכב משם האלוהות Simiegi הידוע מתעודות שמצאו בחתושש, בירת ממלכת החתים, ומהיסוד ari השכיח בשמות החוריים. אמנם בטקסטים מנוזי ומאוגרית מתועד סדר הפוך של היסודות, אשר פירושו הוא (האל) שמג נתן – אך ייתכן שיש כאן מקרה של הפיכת יסודות חוריים בפי דוברי שמית.
מקור נוסף משנה במקצת תאוריה זאת – אך עדיין נשאר בתחום החתים – וגורס כי היו שביקשו לראות בשם "שמגר" גרסה פונטית של השם Sangara - שמו של אחד ממלכי כרכמיש במאה השמינית לפני הספירה; הואיל וכרכמיש נשלטה אז בידי שושלת נאו-חתית, אפשר כי השם שמגר/סנגרה הוא שם חתי שאול.
יש המתייחסים לשם שמגר כאל שם מצרי מבני שבט Hanean שנזכרו בכתבי העיר מארי, אך טענה זאת אינה ודאית ביותר ואינה רווחת בקרב החוקרים, בעיקר בגלל פרק הזמן שבין מארי לבין חדירתם של גויי הים.
אפשרות נוספת היא שההשפעה החזקה של החורים והחיתים על ארץ כנען באותה תקופה, גרמה לתופעת אימוץ של שמות זרים.
הצירוף בן-ענת נמצא חרות אף על ראשי חצים שנתגלו בבקעת הלבנון ובאל-ח'דר שליד בית לחם (מהמאות ה-11 וה-12 לפני הספירה). ניתן איפוא לשער כי השם "בן-ענת" הוא כינוי שנשאו לוחמים מקצועיים בכנען.
אותיות ומילות השם שמ-גר הם אותיות השם גר-שם, שם המוזכר אצל בני לוי, כגון בנו של משה.
הערות שוליים

↑  ספר שופטים, פרק ג', פסוק ל"א
↑  מדרש תהלים צ
↑  ספר שמואל א', פרק י"ג
| תקופת השופטים |
| --- | --- | --- |
| שופטי ישראל | עתניאל בן קנז • אהוד בן גרא • שמגר בן ענת • דבורה הנביאה • גדעון בן יואש •  תולע בן פואה • יאיר הגלעדי • יפתח הגלעדי • אבצן מבית לחם • אילון הזבולוני • עבדון בן הלל • שמשון  • עלי הכהן • שמואל הנביא • יואל ואביה בני שמואל |  |
| דמויות בולטות נוספות | בני קיני • ברק בן אבינעם • יעל אשת חבר הקיני • אבימלך בן גדעון • יותם בן גדעון • פינחס בן אלעזר הכהן • אלקנה • חנה • פנינה • חפני ופינחס • אשת פינחס • מנוח • אשת מנוח • בת יפתח • משפחת אביעזר • יהונתן בן גרשום |  |
| דמויות במגילת רות | אלימלך • בעז • נעמי • רות • ערפה • מחלון וכליון |  |
| דמויות נוכריות בולטות | עגלון מלך מואב • יבין מלך חצור • סיסרא • דלילה • אם סיסרא • כושן רשעתים • זבח וצלמונע |  |
| אירועים | מלחמת סיסרא • שירת דבורה • פסל מיכה • פילגש בגבעה • מגילת רות |  |
| מקומות | גלגל • משכן שילה • נחלות שבטי ישראל • המצפה • מעברות הירדן • חרושת הגויים •  קריית יערים • אלון מעוננים • אלון מוצב • תומר דבורה • בית אל • מרוז |  |
| עמים | שבעת העממים • כנען • פריזי • יבוסי • אמורי • חיווים • חתים • גרגשי • ארמים • מואב • עמון • עמלק • פלשתים • מדין • בני קדם • הקיני |  |
| --- | --- |
בקרת זהויות :  NLI: 987007499242105171  GND: 1152965441  LCCN: n2004100815  VIAF: 68326827   WorldCat (עם VIAF): 68326827
אצבע מורה

| --- | --- |

אצבע מורה
 שיוך:  כף יד 
 מיקום אנטומי:  כף יד 
 אספקה עורקית:  עורק האצבע החישורי 
 ניקוז ורידי:  palmar digital veins 
 מזהים
 לטינית (TA98):  digitus secundus 
 טרמינולוגיה אנטומיקה:  A01.1.00.054 
 TA2 (2019):  152 
 FMA:  24946 
 מערכת השפה הרפואית המאוחדת:  C0230388 
 
תנועת האצבע המורה כלפי מטה כאשר שאר האצבעות קמוצות, היא מחווה שמשמעותה לרוב "כאן" או "ברגע זה" או "ככה"
שמות אצבעות היד בעברית
אצבע מורה היא האצבע השנייה בכף יד של אדם. היא ממוקמת בין האגודל לאמה.
האצבע המורה היא בדרך כלל האצבע הרגישה, המיומנת והזריזה ביותר בכף היד. עם זאת, היא לא הארוכה ביותר - היא קצרה מהאמה (האצבע השלישית), ועשויה להיות קצרה או ארוכה יותר מהקמיצה (האצבע הרביעית), להרחבה ראו יחס אצבעות.
מקור השם

משמעות השם "אצבע מורה" (וגם של השם באנגלית "Index finger" שמקורו במונח הלטיני "indicate"), מעיד על תפקיד משמעותי של האצבע - להצביע על פרט, להורות עליו. הצבעה נוצרת כאשר היד והאצבע המורה מושטות קדימה, כלפי חוץ, כדי לסמן דבר מה.
מחקר

לפי מחקר סטטיסטי שנערך בקוריאה הדרומית בגברים, ככל שהאצבע המורה קצרה יותר יחסית לקמיצה, הפין ארוך יותר.
משמעויות ורמזים

לתנוחות ותנועות שונות של האצבע המורה עשויות להיות משמעויות נוספות. למשל, זרוע המקופלת במרפק בעוד האצבע המורה מושטת כלפי מעלה, מייצגת בקשה לקבלת רשות דיבור (למשל בכיתת תלמידים); אצבע מורה מתוחה הניצבת במאונך מייצגת לרוב את המספר 1; אצבע המופנית כלפי מעלה ונדה מצד לצד עשויה לייצג "לא" במעין מחוות תוכחה. משמעותה גדולה גם בשפות הסימנים, למשל בשפת הסימנים האמריקאית, כאשר האצבע המורה מופנית כלפי מעלה בעוד האגודל והקמיצה נוגעים זה בזה בקצותיהם, משמעותה האות d. בספורט אצבע מורה המופנית למעלה בקרב שחקני קבוצת ספורט, משמעותה "ניצחון" (מעין אמירה "אנחנו מספר אחת!").
תנועת האצבע המורה עשויה להוות גם תנועת רמיזה - הפניית הזרוע כלפי פנים, אל גוף הדובר, תוך תנועות קיפול חוזרות של האצבע, כדי לרמוז לאדם אחר להתקרב אליו; תנועה זו נחשבת מעליבה בתרבויות מסוימות. גם הפניית האצבע ישירות כלפי האדם האחר והצבעה עליו עשויה להיחשב גסות רוח. דרך מנומסת יותר להצבעה על אדם עשויה להיות הפניית כל כף היד הפתוחה כלפיו (כאילו היא מחזיקה מגש); מחווה זו משמשת גם להצגת אדם באירועים רשמיים או בתוכניות טלוויזיה, מלווה במשפט כגון "הרשו לי להציג בפניכם את מר/גברת X...".
הערות שוליים

↑  Jennifer Warner, Penis Size Linked to Length of Fingers, WebMD (באנגלית) אתר WebMD
| סממנים חיצוניים בגוף האדם |
| --- | --- | --- |
| ראש וצוואר | קרקפת • פנים • מצח • רקה • עצם הרקה • עין • אוזן • תנוך • לחי • אף • פה • שפתיים • לשון • שיניים  • סנטר • גרגרת • עורף • גרון |  |
| גו | בית החזה • בית השחי • שדיים • פטמה • בטן • טבור • אגן • מותן • פות • פין • אשכים • גב • פי הטבעת |  |
| יד | כתף • זרוע • מרפק • אמה • שורש כף היד • כף יד • אצבעות (אגודל, אצבע מורה, אמה, קמיצה, זרת) • ציפורניים |  |
| רגל | עכוז • ירך • ברך • שוק • קרסול • כף רגל • סוליה (עקב, קשת, כרית) • אצבעות כף הרגל (בוהן) |  |
| עור | שיער • שיער פנים • ריסים • גבות • שער הערווה |  |
פורטל גוף האדם
| --- | --- |
בקרת זהויות :  GND: 4840255-2  TA98: A01.1.00.054
התזמורת הפילהרמונית המלכותית

| --- | --- |


 תאריך ייסוד:  1946 
 מייסד:  תומאס ביצ'ם 
 מדינה:  בריטניה בריטניה
 מיקום:  לונדון, הממלכה המאוחדת
 אולם קונצרטים:  קאדוגן הול, אלברט הול
 מנצח:  וסילי פטרנקו
 www.rpo.co.uk
 
אולם 'קאדוגן הול' שבלונדון, אולם הבית של התזמורת
התזמורת הפילהרמונית המלכותית היא תזמורת אנגלית שמקום מושבה הקבוע הוא לונדון. היא יוצאת לסיורים ברחבי העולם ולפעמים מכנים אותה "התזמורת הלאומית של בריטניה".
הפילהרמונית המלכותית נוסדה בשנת 1946 על ידי תומאס ביצ'ם והופיעה בקונצרט הראשון שלה בקרוידן ב-15 בספטמבר 1946. ביצ'ם היה מנצחה הראשי עד מותו בשנת 1961. החליף אותו מי שהיה עד אז עוזר המנצח, רודולף קמפה, שקיבל את התואר מנצח לכל חייו בשנת 1970.  המנהל המוזיקלי הנוכחי של התזמורת הוא וסילי פטרנקו.
התזמורת סיירה בארצות הברית בשנת 1950, והייתה התזמורת הבריטית הראשונה שביקרה באמריקה מאז התזמורת הסימפונית של לונדון בשנת 1912.
לצד ביצוע יצירות מן הרפרטואר הקלאסי, הקליטה התזמורת מוזיקה לסרטים, ביניהם "נעליים אדומות" של מייקל פאוול ואמריק פרסבורגר. כן הקליטה את סדרת Hooked on Classics על תקליטים וכמה עיבודים של נעימות פופ ורוק כגון אלה של פינק פלויד, קווין ואבבא.
לצד הפילהרמונית המלכותית פועלת "תזמורת הקונצרטים הפילהרמונית המלכותית", המקדישה את זמנה לנגינת מוזיקה קלאסית קלה. היא נוסדה בשנת 1987.
אולם הבית של התזמורת הוא אולם "קאדוגן הול" שבלונדון.
מנצחים ראשיים/מנהלים מוזיקליים

וסילי פטרנקו (2021 - ממשיך)
שארל דיטואה (2009 - 2018)
דניאלה גאטי (1996 - 2009)
ולדימיר אשכנזי (1987 - 1994)
אנדרה פרווין (1985 - 1992)
ולטר ולר (1980 - 1985)
אנטל דוראטי (1975 - 1978)
רודולף קמפה (1962 - 1975)
תומאס ביצ'ם - (1946 - 1961)
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום המוזיקה העולמית הטוב ביותר | Alkebulan II | זכייה |  |
הערות שוליים

↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987007309658305171  BnF: cb13906271n (data)  CiNii: DA03981746  GND: 1087240-1  ISNI: 0000 0001 1955 0553  LCCN: n81028030  MusicBrainz: 299597ae-3a20-4bf1-973e-03704af69f6b  NKC: ko2003162200  SUDOC: 078060982  VIAF: 125408476   WorldCat (עם VIAF): 125408476
בריאן פרי

| --- | --- |

בריאן פרי, 2012
 לידה:  26 בספטמבר 1945 (בן 79) וושינגטון, טיין אנד ויר, אנגליה, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1971 
 מקום לימודים:  אוניברסיטת ניוקאסל 
 סוגה:  רוק, מוזיקת הגל החדש, מוזיקת פופ 
 סוג קול:  בריטון 
 שפה מועדפת:  אנגלית 
 כלי נגינה:  פסנתר, מפוחית פה, גיטרה, קלידים מוזיקליים 
 חברת תקליטים:  אסטרלוורקס, אטלנטיק רקורדס, איילנד רקורדס 
 בן או בת זוג:  לוסי פרי (26 ביוני 1982–?)  Kari-Ann Moller ג'רי הול אמנדה ליר 
 צאצאים:  Isaac Ferry, Merlin Ferry, Tara Ferry, Otis Ferry 
 פרסים והוקרה:  מפקד במסדר האימפריה הבריטית 
 www.bryanferry.com
 פרופיל ב-IMDb
 
בריאן פרי (באנגלית: Bryan Ferry; נולד ב-26 בספטמבר 1945) הוא זמר ופזמונאי בריטי.
פרי זכה לפרסום כסולן הראשי וכותב השירים הראשי של להקת הארט רוק "רוקסי מיוזיק", אשר הפיקה 10 סינגלים שהגיעו למצעד ה-Top10 הבריטי בשנים 1972–1982.
פרי החל קריירת סולו ב-1973 בעודו חבר בלהקת רוקסי מיוזיק. הלהיטים הראשונים שלו כאמן סולו כללו את "A Hard Rain's a-Gonna Fall", "Let's Stick Together" ו-"This Is Tomorrow". הלהקה התפרקה לבסוף לאחר שב-1982 יצא לשווקים אלבומה "Avalon", אשר היה האלבום הנמכר ביותר של הלהקה. זאת בעקבות שפרי התמקד בקריירה הסולו שלו, והפיק מספר סינגלים נוספים כגון "Slave to Love" ו-"Don't Stop the Dance", והאלבום שהיה במהלך ב-1985 האלבום הנמכר ביותר בבריטניה - "Boys and Girls".
בסך הכל, מכר פרי מעל 30 מיליון אלבומים ברחבי העולם, אם כוללים את מספר האלבומים שמכר כאמן סולו וכחבר בלהקת רוקסי מיוזיק.
בנוסף לכך פרי הוא גם כותב שירים פורה, והוא הקליט גם מספר גרסאות כיסוי לשירים של אמנים אחרים, בהם גרסאות כיסוי לשיריו של בוב דילן.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום האודיו הטוב ביותר | Avalon | מועמדות |  |
הערות שוליים

↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987007411152705171  PLWABN: 9810554628205606  BIBSYS: 6000904  BNE: XX927459  BnF: cb138938989 (data)  GND: 120542285  ISNI: 0000 0001 1466 6389  LCCN: n77000123  LNB: 000049033  MusicBrainz: 4ef7a9e2-2cf5-483a-8616-ef7791a98026  NKC: ola2002151560  NTA: 070124906  SNAC: w68357x7  SUDOC: 08122303X  Trove: 1133662  VIAF: 5117504   WorldCat (עם VIAF): 5117504 
ערך זה הוא קצרמרבנושא אישים. אתם מוזמנים לתרום לוויקיפדיה ו.
הקרב על אמריקה

| --- | --- |
כרזת הסרט
כרזת הסרט
 בימוי:  אלכס גרלנד 
 הופק בידי:  גרגורי גודמן, אנדרו מקדונלד 
 תסריט:  אלכס גרלנד 
 עריכה:  ג'ק רוברטס 
 שחקנים ראשיים:  קירסטן דאנסט ואגנר מורה סטיבן מקינלי הנדרסון קיילי ספני ג'סי פלמונס ניק אופרמן קארל גלוסמן סוניה מיזונו ג'וניקה ט. גיבס
 מוזיקה:  בן סולסברי, ג'ף בארו 
 צילום:  רוב הארדי 
 מדינה:  ארצות הברית
 חברה מפיצה:  פורום הונגריה 
 הקרנת בכורה:  12 באפריל 2024 (בארצות הברית ובממלכה המאוחדת)
 משך הקרנה:  109 דק' 
 שפת הסרט:  אנגלית 
 סוגה:  סרט פעולה, סרט דרמה, סרט דיסטופי 
 אתר רשמי
 דף הסרט ב־IMDb
 
האופן בו ארצות הברית מחלוקת בסרט:
  המדינות הנאמנות (ארצות הברית)  הכוחות הבדלנים המערביים  ברית פלורידה  צבא העם החדש
הקרב על אמריקה (באנגלית: Civil War) הוא סרט מלחמה אפי אמריקאי שנכתב ובוים על ידי אלכס גרלנד. בסרט מככבים קירסטן דנסט, ואגנר מורה, סטיבן מקינלי הנדרסון, קיילי ספייני, ג'סי פלמונס וניק אופרמן. הסרט יצא לאקרנים ב-26 באפריל 2024.
תקציר העלילה

עלילת הסרט מתרחשת בעתיד דיסטופי לא רחוק בו מלחמת אזרחים פרצה בארצות הברית בין הממשל האמריקני לבין "הכוחות הבדלנים המערביים", בראשות טקסס וקליפורניה. הנשיא המכהן, אשר זו כעת הקדנציה השלישית שלו, משוכנע שהניצחון קרוב והוא מורה בין היתר על תקיפות אוויריות נגד הכוחות הבדלנים המערביים. למרות זאת הכוחות הבדלנים המערביים של טקסס וקליפורניה מצליחים להתקדם באופן מואץ לעבר וושינגטון הבירה, אותה הם מעוניינים להחריב.
בעקבות פיגוע התאבדות קטלני ברחובות ניו יורק צוות עיתונאים אמריקני נועז מחליט לצאת למסע מסוכן לעבר וושינגטון הבירה, במטרה לראיין את הנשיא לפני נפילת העיר. הצוות חוצה אזורים שסועי מלחמה ברחבי ארצות הברית, בהם הם נתקלים במיליציות חסרות רחמים שמבצעות באופן תדיר פשעי מלחמה.
צוות השחקנים הראשי

קירסטן דנסט - צלמת העיתונות לי סמית'
ואגנר מורה - העיתונאי ג'ואל
קיילי ספאני - צלמת העיתונות הצעירה והשאפתנית ג'סי קאלן
סטיבן מקינלי הנדרסון - העיתונאי הוותיק סמי
ניק אופרמן - נשיא ארצות הברית אשר הפך לדיקטטור
סוניה מיזונו - הכתבת הבריטית אניה
ג'פרסון וייט - דייב, הצלם של אניה
נלסון לי - טוני, כתב מהונג קונג, חבר טוב של לי וג'ואל
אוון לאי - בוהאי, כתב מהונג קונג, עמית לעבודה של טוני
ג'סי פלמונס - איש מליציה קיצוני וגזעני
קארל גלוסמן - תצפיתן
ג'ואני פליז - סוכנת השירות החשאי ג'וי באטלר
הפקה

בינואר 2022 פורסם לראשונה ששאלכס גרלנד יכתוב ויביים את הסרט עבור חברת ההפקה A24, ושבסרט יככבו קירסטן דנסט, ואגנר מורה, סטיבן מקינלי הנדרסון וקיילי ספייני. באפריל 2022 הוכרז לראשונה שקארל גלוסמן גם נכלל בצוות השחקנים הראשי. בראיון עם העיתון הבריטי הדיילי טלגרף אשר נערך במאי 2022 גרלנד ציין שעלילת הסרט מתרחש "במועד בלתי מוגדר בעתיד - מספיק רחוק בשביל שאוכל להוסיף יוהרה - ומשמש כאלגוריה מדע-בדיונית למצוקה שנובעת מהחברה המקוטבת שלנו בהווה". באותו הראיון נחשף לראשונה גם שסוניה מיזונו תכלל גם בצוות השחקנים הראשי.
הצילומים לסרט החלו באטלנטה ב-15 במרץ 2022. במאי עבר צוות ההפקה ללונדון.
הפצה

הסרט יצא לאקרנים ב-12 באפריל 2024. הסרט צפוי לעלות לשירות הסטרימינג Max ב-13 בספטמבר של אותה השנה.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס הקולנוע הבריטי העצמאי | 8 בדצמבר 2024 | הצילום הטוב ביותר | רוב הארדי | מועמדות |  |
| פרס הקולנוע הבריטי העצמאי | 8 בדצמבר 2024 | עיצוב התלבושות הטוב ביותר | מייגן קספרליק | מועמדות |  |
| פרס הקולנוע הבריטי העצמאי | 8 בדצמבר 2024 | העריכה הטובה ביותר | ג'ייק רוברטס | מועמדות |  |
| פרס הקולנוע הבריטי העצמאי | 8 בדצמבר 2024 | האפקטים הטובים ביותר | דייוויד סימפסון | זכייה |  |
| פרס הקולנוע הבריטי העצמאי | 8 בדצמבר 2024 | עיצוב ההפקה הטוב ביותר | קייטי מקסי | מועמדות |  |
| פרס הקולנוע הבריטי העצמאי | 8 בדצמבר 2024 | הסאונד הטוב ביותר | גלן פרימנטל | זכייה |  |
| פרס סאטורן | 2 בפברואר 2025 | סרט המתח הטוב ביותר |  | מועמדות |  |
| פרס סאטורן | 2 בפברואר 2025 | עריכת הסרט הטובה ביותר | ג'ייק רוברטס | מועמדות |  |
הערות שוליים

↑  Grobar, Matt (13 בדצמבר 2023). "Civil War Trailer & Release Date: America Becomes A Battleground In Alex Garland's A24 Pic Starring Kirsten Dunst, Wagner Moura & Cailee Spaeny". Deadline Hollywood. נבדק ב-13 בדצמבר 2023. {{cite web}}:  (עזרה)
↑  Webster, Andrew (2023-12-13). "America is on the brink in the first trailer for Alex Garland's Civil War". The Verge. נבדק ב-2023-12-13.
↑  Juneau, Jen (13 בדצמבר 2023). "Kirsten Dunst Documents a Divided America — Under a President Nick Offerman — in Shocking 'Civil War Trailer". People. נבדק ב-2023-12-13. {{cite web}}:  (עזרה)
↑  Grobar, Matt (21 בינואר 2022). "Alex Garland Reteams With A24 For Action Epic Civil War; Kirsten Dunst, Wagner Moura & More Set To Star". Deadline Hollywood. נבדק ב-21 בינואר 2022. {{cite web}}:  (עזרה)
↑  Russell, Calum (30 באפריל 2022). "Why Kirsten Dunst feels disillusioned with Hollywood". Far Out Magazine. נבדק ב-19 ביוני 2022. {{cite web}}:  (עזרה)
↑    Robbie Collin, ‏Ex Machina’s Alex Garland: ‘If I did a Marvel movie, it would be a disaster’, The Telegraph, 28 May 2022
↑  "Civil War". Film & Television Industry Alliance. 21 בפברואר 2022. נבדק ב-6 באפריל 2022. {{cite web}}:  (עזרה)
↑  Hardy, Rob (22 במרץ 2022). "Nothing civil in war". Instagram. נבדק ב-4 במאי 2022. {{cite web}}:  (עזרה)
↑  Lattanzio, Ryan (17 במאי 2022). "Alex Garland Knows He's Made the Most Inscrutable Movie of His Career with Men". IndieWire. נבדק ב-19 ביוני 2022. {{cite web}}:  (עזרה)
↑  Zack Sharf, 16 Best Movies New to Streaming in September: ‘Civil War,’ ‘Wolfs,’ ‘The Boy and the Heron’ and More, Variety, ‏2024-09-01 (באנגלית אמריקאית)
↑  Leo Barraclough, Jacques Audiard’s ‘Emilia Pérez’ Wins Best Film, Director, Screenwriter and Actress at European Film Awards, Variety, ‏2024-12-07 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| אלכס גרלנד |
| --- | --- | --- |
| רומנים שכתב | החוף‏ (1996) • ‏The Tesseract ‏(1998)‏ • The Coma ‏(2004) |  |
| סרטים באורך מלא שביים | אקס מכינה‏ (2014) • ‏Annihilation ‏(2018)‏ • רדופה ‏(2022)‏ • הקרב על אמריקה ‏(2024) |  |
| סרטים שעבורם כתב את התסריט | 28 יום אחרי‏ (2002) • ‏Sunshine ‏(2007)‏ • לעולם אל תתן לי ללכת ‏(2010)‏ • השופט דרד ‏(2012) • 28 שנים אחרי ‏(2025) • 28 שנים אחרי - חלק 2: מקדש העצמות ‏(יפורסם בהמשך) |  |
| סדרות טלוויזיה שיצר | דבס ‏(2020) |  |
| משחקי וידאו שעבורם כתב את התסריט | Enslaved: Odyssey to the West‏ (2010) • ‏DmC: Devil May Cry ‏(2013) |  |
God of War: Ragnarök

| --- | --- |

כרזת המשחק
 כללי
 תאריך הוצאה:  פלייסטיישן 4, פלייסטיישן 5 9 בנובמבר 2022 ווינדוס 19 בספטמבר 2024
 סוגה:  משחק פעולה-הרפתקאות, Hack and slash
 פיתוח:  אולפני סנטה מוניקה
 הוצאה לאור:  Sony Interactive Entertainment
 ארץ מקור:  ארצות הברית 
 שפות:  אנגלית, רוסית 
 סדרה:  God of War
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  פלייסטיישן 4 פלייסטיישן 5 ווינדוס
 דרישות מערכת
 בקרים:  ג'ויסטיק
 
 אתר רשמי
 
God of War: Ragnarök (בתרגום חופשי לעברית: אל המלחמה: ראגנארוק) הוא משחק הרפתקאות-פעולה שמפותח על ידי "אולפני סנטה מוניקה" ומופץ על ידי חברת "Sony Interactive Entertainment". המשחק יצא לשוק ב-9 בנובמבר 2022 עבור פלייסטיישן 4 ופלייסטיישן 5 וב-19 בספטמבר 2024 עבור ווינדוס, והוא פרקו התשיעי של סדרת "God of War", מבחינה כרונולוגית, והמשך למשחק "God of War" משנת 2018. כמו קודמו, המשחק מבוסס באופן רופף על המיתולוגיה הנורדית, מתרחש בסקנדינביה העתיקה ומתמקד באל המלחמה היווני לשעבר קרייטוס ובבנו הצעיר אטריוס בעוד השניים מוצאים את עצמם בקונפליקט עם האלים. המשחק מתבסס על אירועי ראגנארוק, סדרת אירועים המביאים לאחרית הימים במיתולוגיה הנורדית.
פיתוח

עתידו של סדרת המשחקים "God of War" נרמז בסיומו של המשחק "God of War", במהלכו מימיר חשף בפנייאל ארהורן מעשיו שינו את שעריה הדממו את בואפתוח הפיבולווינטר בן השלוש שנים ולאחריו של הראגנארוק. למשחק ישנו גם סיום סודי במהלכו אטריוס, בנו של קרייטוס, חוזה שתור יגיע בסוף הפימבולווינטר במטרה להתעמת איתם. על אף הוא לא הכריז רשמית על משחק המשך באותה התקופה, במאי המשחק, קורי ברלוג, אישר שהמשחק "God of War" לא יהיה סיפורו האחרון של קרייטוס, ומאוחר יותר, נחשף כי משחקים עתידיים בסדרה ימשיכו להתבסס על המיתולוגיה הנורדית ולכלול את דמותו של אטריוס. באפריל 2019, נחשף טיזר למשחק עתידי בצורת רקע דינמי לפלייסטיישן 4; בצד הסירה של קרייטוס ואטראוס הופיעו רונות שתורגמו ל"ראגנארוק מגיע". במהלך אירוע הראווה שנערך לכבוד הפלייסטיישן 5 ב-16 בספטמבר 2020, הוכרז רשמית משחק "God of War" חדש, עם תאריך יציאה לשוק שתוכנן לשנת 2021 באופן אקסקלוסיבי עבור פלייסטיישן 5. הטיזר טריילר הקצר לא חשף רשמית את שם המשחק, אך בדיוק כמו הרונים מהרקע הדינמי, הטריילר הצהיר כי "ראגנארוק מגיע". הטיזר טריילר הניע מספר מקורות להניח ששם המשחק הוא "God of War: Ragnarök", אם כי מידע זה לא אושר רשמית על ידי סוני. מהסלוגן של המשחק נרמז כי המשחק יהווה את תחילתו של אירוע הראגנארוק ביקום "God of War", שבמיתולוגיה הנורדית הוא סדרת אירועים המביאים לאחרית הימים ולמותם של האלים הנורדיים.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | הפסקול הטוב ביותר עבור משחקי וידאו ומדיה אינטראקטיבית אחרת | מועמדות |  |
הערות שוליים

↑  "God of War Ragnarök launches November 9, new CG trailer revealed". PlayStation.Blog. July 6, 2022. Retrieved July 6, 2022.
↑  Paget, Mat (June 21, 2016). "God of War PS4 Doesn't Include Multiplayer, Won't Be Kratos's Last Game". GameSpot. CBS Interactive. Retrieved June 21, 2016.
↑  Stead, Chris (April 8, 2018). "Sony confirms God of War 5 will also be set in Norse mythology". Finder. Retrieved April 9, 2018.
↑  Avard, Alex (April 16, 2019). ""Ragnarok is coming": New God of War PS4 theme might be secretly teasing a sequel". GamesRadar+. Future US. Retrieved September 20, 2020.
↑  Ryan, Jim (September 16, 2020). "PlayStation 5 launches in November, starting at $399 for PS5 Digital Edition and $499 for PS5 with Ultra HD Blu-Ray Disc Drive". PlayStation.Blog. Sony Interactive Entertainment. Retrieved September 20, 2020.
↑  Kim, Matt T. M. (September 16, 2020). "God of War Ragnarok Announced for PS5". IGN. Ziff Davis. Retrieved September 16, 2020.
↑  Watts, Steve (September 16, 2020). "God Of War 2: Ragnarok Announced At PS5 Event". GameSpot. CBS Interactive. Retrieved September 16, 2020.
↑  Sheridan, Connor; Weber, Rachel (September 16, 2020). "God of War 2 is official, and it's called God of War: Ragnarok". GamesRadar+. Future US. Retrieved September 16, 2020.
↑  2025 GRAMMYs: See The Full Winners & Nominees List | GRAMMY.com, grammy.com
קליגולה

ערך זה עוסק בהקיסר השלישי בשושלת היוליו-קלאודית ברומא העתיקה. אם התכוונתם למשמעות אחרת, ראו .
גַאיוּס יוּלְיוּס קֵיסָר אוֹגוּסטוּס גֶרְמָנִיקוּס (בלטינית: Gaius Julius Caesar Augustus Germanicus) הידוע בכינוי קַלִיגוּלָה (Caligula;‏ 31 באוגוסט 12 – 24 בינואר 41), היה קיסר רומא בין השנים 37 עד 41 לספירה. קליגולה היה הקיסר השלישי מן השושלת היוליו-קלאודית. הוא נחשב לעריץ ונודע בראוותנותו, במוזרויותיו ובאכזריותו. הוא נרצח בשנת 41 על ידי כמה משומריו.
ביוגרפיה > רקע משפחתי ונעוריו

קליגולה נולד באנטיום (כיום אנציו באיטליה) בשנת 12 לספירה. הוא היה בנם השלישי של גרמניקוס (בנו של דרוסוס, בנה של ליוויה אשתו של אוגוסטוס מבעלה הראשון), ואגריפינה (בתם של מרקוס ויפסניוס אגריפה, מגדולי המצביאים ששירתו את אוגוסטוס, ויוליה, בתו של אוגוסטוס). בנוסף לקליגולה היו לזוג עוד ארבעה בנים ושלוש בנות.
אביו של קליגולה היה בין בניה האהובים של רומי וחביבו האישי של הקיסר אוגוסטוס, ואמו נחשבה למודל האידיאלי לאישה רומאית. מוצאם של שני הוריו שייך אותו למשפחה היוליו-קלאודית, שהייתה, לאחר נפילת הרפובליקה הרומית ועליית הקיסרות הרומית בימי אוגוסטוס, למשפחה השלטת ברומא.
כאשר היה פעוט, בן שנתיים או שלוש, הפך קליגולה לקמע של צבאו של אביו. החיילים היו משועשעים כאשר הציגו אותו בפניהם לבוש במדי צבא, ולפיכך ניתן לו הכינוי "קליגולה" שפירושו בלטינית "מגף [צבא] קטן" (קליגה).
ב-10 באוקטובר 19, מת גרמניקוס ממחלה, אשר, לטענת סווטוניוס, נבעה מהרעלה במצוותו של הקיסר טיבריוס. לאחר שאגריפינה האשימה את טיבריוס בכך שלא עשה די על מנת להביא למשפט את רוצחי בעלה, הגלה אותה טיבריוס לאי נידח, ושם מתה ברעב. טיבריוס אימץ את אחיו הגדולים של קליגולה, נירון ודרוסוס, ואף הכריז עליהם כיורשיו, אך לאחר שבראש השנה בירך העם הרומאי את נירון ודרוסוס ביחד עם טיבריוס, חשש טיבריוס כי הם צוברים פופולריות ומסכנים אותו, ובתחבולות שונות הביא להאשמתם בבגידה ולמותם.
לאחר צאת אמם לגלות, נשלחו קליגולה ואחיותיו לגור עם אם סבתם, ליוויה, אשתו של אוגוסטוס ואמו של טיבריוס. לאחר מותה של ליוויה בשנת 27, עברו לגור עם סבתם אנטוניה הצעירה. הן ליוויה והן אנטוניה היו נשים חזקות בעלות מעמד ועמדה בחברה הרומית, ושתיהן לא יכלו להקדיש זמן רב לגידול נכדים אלו. קליגולה ואחיותיו גדלו ללא השגחה, וישנם סיפורים על כך שקליגולה ואחותו דרוסילה נתפסו על ידי סבתם אנטוניה כשהם מקיימים יחסי מין, אולם ככל הנראה אין ממש בסיפור זה.
חייו של קליגולה היו בסכנה מתמדת. חצרו של טיבריוס המתה תככים ומזימות. טיבריוס עצמו פרש לאי קאפרי וחי שם חיי הוללות וזימה, בעוד שרומא נותרה בידי מפקד המשמר הפרטוריאני, סיאנוס, אשר עשה באימפריה כרצונו. טיבריוס היה מורה ממקום מושבו בקאפרי על קיומם של משפטים ל"בוגדים" אמיתיים או מדומים, שהיו מסתיימים בדרך כלל בהוצאה להורג חפוזה. סיאנוס חשק במשרת הקיסר, והדרך הבטוחה לכך הייתה לגרום להוצאתם להורג של חשובי השושלת היוליו-קלאודית, על מנת שלא יישאר מהם איש עם מותו של הקיסר, וכך תהיה לו הלגיטימציה להפוך ליורשו של טיבריוס.
טקיטוס וסווטוניוס טענו כי מגיל צעיר נהג קליגולה בעורמה, כי בשכלו ובאינטליגנציה הטבעית שלו היה מוכשר מאחיו, וכלכל את מעשיו בעורמה כך שהצליח לשרוד בנסיבות קשות אלו. הוא היה שחקן מלידה, והבין בחוש טבעי כיצד לנהוג בסכנות, בעת שבני משפחתו הקרובים נרצחו. קליגולה שרד אף את נפילתו של סיאנוס, כאשר מידע שהעבירה אנטוניה, סבתו של קליגולה, לטיבריוס, הביא להריגתם של סיאנוס ואנשיו.